తెలంగాణలో మహిళా తహసీల్దార్ దారుణహత్య WATCH LIVE TV
ఆసీస్ బెదిరింది.. భారత్ బోణి అదిరింది
ఆస్ట్రేలియాతో ఐదు వన్డేల సిరీస్‌లో భారత్ బోణి చేసింది. చెన్నైలోని చెపాక్ స్టేడియంలో ఆదివారం జరిగిన
TNN | Updated:
Sep 17, 2017, 10:17PM IST
ఆస్ట్రేలియాతో ఐదు వన్డేల సిరీస్&zwnj;లో భారత్ బోణి చేసింది. చెన్నైలోని చెపాక్ స్టేడియంలో ఆదివారం జరిగిన తొలి వన్డేలో టీమిండియా 26 పరుగుల తేడాతో ఘన విజయాన్ని అందుకుంది. వర్షం కారణంగా కుదించిన 21 ఓవర్ల మ్యాచ్&zwnj;లో 164 పరుగుల లక్ష్యాన్ని ఆసీస్ జట్టు.. భారత బౌలర్లు చాహల్ (3/30), కుల్దీప్ యాదవ్ (2/33), హార్దిక్ పాండ్య (2/28) ధాటికి 137/9కే పరిమితమైంది. అంతకముందు హిట్టర్ హార్దిక్ పాండ్య (83: 66 బంతుల్లో 5x4, 5x6), మాజీ కెప్టెన్ మహేంద్రసింగ్ ధోని (79: 88 బంతుల్లో 4x4, 2x6) దూకుడుగా ఆడటంతో తొలుత బ్యాటింగ్ చేసిన భారత్ జట్టు నిర్ణీత 50 ఓవర్లలో 7 వికెట్ల నష్టానికి 281 పరుగులు చేసింది. రెండో వన్డే ఈడెన్&zwnj; గార్డెన్స్&zwnj; వేదికగా గురువారం జరగనుంది.
వర్షం కారణంగా దాదాపు మూడు గంటల మ్యాచ్ సమయం వృథా కావడంతో అంపైర్లు మ్యాచ్&zwnj;ని డక్వర్త్ లూయిస్ పద్ధతిలో 21 ఓవర్లకి 164 పరుగుల లక్ష్యంగా కుదించారు. ఆసీస్ జట్టులో విధ్వంసక ఓపెనర్ డేవిడ్ వార్నర్ (25: 28 బంతుల్లో 2x4) ఒక ఎండ్&zwnj;లో నిలకడగా ఆడినా.. మరో ఎండ్&zwnj;లో కాట్&zwnj;వైట్ (1), కెప్టెన్ స్టీవ్&zwnj;స్మిత్ (1), ట్రావిస్ హెడ్ (5) ఆరంభంలోనే వరుసగా వికెట్లు చేజార్చుకున్నారు. అయితే.. మధ్య ఓవర్లలో హిట్టర్ మాక్స్&zwnj;వెల్ (39: 18 బంతుల్లో 3x4, 4x6) భారీ సిక్సర్లలో భారత్&zwnj;ని కొంచెం కంగారు పెట్టినా.. చాహల్&zwnj; అతడ్ని బుట్టలో వేసేయడంతో ఆసీస్ ఓటమి ఖాయమైంది. చివర్లో జేమ్స్ ఫాల్కనర్ (32 నాటౌట్: 25 బంతుల్లో 1x4, 1x6) ఇన్నింగ్స్ ఓటమి అంతరాన్ని తగ్గించగలిగిదంతే..!